
ประกาศองค์การบริหารส่วนตำบลควนพัง
เรื่อง สอบราคาจ้างก่อสร้างที่ดินและสิ่งก่อสร้าง ประเภทค่าก่อสร้างสาธารณูปโภค  
          
ด้วยองค์การบริหารส่วนตำบลควนพัง    มีความประสงค์จะสอบราคาจ้างก่อสร้างที่ดินและสิ่งก่อสร้าง ประเภทค่าก่อสร้างสาธารณูปโภค  โครงการก่อสร้างถนนคอนกรีตเสริมเหล็กสายโรงเรียน           สุนทราภิบาล – ไสทุง  หมู่ที่ ๒ โดยทำการก่อสร้างถนนคอนกรีตเสริมเหล็ก ขนาดผิวจราจร กว้าง  ๔   เมตร ยาว  ๕๓๐  เมตร หนา ๐.๑๕ เมตร หรือมีพื้นที่รวมไม่น้อยกว่า ๒,๑๒๐  ตารางเมตร ไหล่ทางหินคลุก กว้างข้างละ ๐.๕๐ เมตร หรือปริมาตรหินคลุกไม่น้อยกว่า ๑๐๖ ลูกบาศก์เมตร พร้อมติดตั้งป้ายประชาสัมพันธ์โครงการ   ราคากลางของงานก่อสร้างในการสอบราคาครั้งนี้ เป็นเงิน  ๑,๑๓๘,๐๐๐  บาท (-หนึ่งล้านหนึ่งแสนสามหมื่นแปดพันบาทถ้วน-) ราคากลางของทางราชการดังกล่าว ไม่ถือว่าผูกพันที่ผู้เสนอราคาจะต้องพิจารณาไปตามนั้น       ผู้เสนอราคาจะต้องรับผิดชอบในการถอดแบบและคำนวณราคากลางเอง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างภายหลังมิได้  ทั้งนี้องค์การบริหารส่วนตำบลควนพัง ขอสงวนสิทธิ ว่าจะลงนามในสัญญาต่อเมื่อได้รับอนุมัติเงินประจำงวดเงินเพื่ออุดหนุนสนับสนุนการบริหารจัดการขององค์กรปกครองส่วนท้องถิ่นตามยุทธศาสตร์การพัฒนาประเทศ ปีงบประมาณ พ.ศ. ๒๕๕๗   
            
ผู้มีสิทธิเสนอราคาจะต้องมีคุณสมบัติดังนี้
๑. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว
๒. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการ
บริหารราชการส่วนท้องถิ่นในขณะที่ยื่นซองสอบราคา
๓. ไม่เป็นผู้ได้รับเอกสิทธิ์หรือความคุ้มครอง ซึ่งอาจปฏิเสธไม่ยอมรับขึ้นศาลไทย 
เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
๔.ไม่เป็นผู้มีผลประโยชน์หรือมีส่วนได้เสียร่วมกันกับผู้เสนอราคารายอื่นที่เข้าเสนอราคา 
ให้แก่องค์การบริหารส่วนตำบลควนพัง อำเภอร่อนพิบูลย์ จังหวัดนครศรีธรรมราช ณ วันประกาศสอบราคาหรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้
๕. มีผลงานก่อสร้างประเภทเดียวกัน ในวงเงินไม่น้อยกว่า    ๔๕๕,๒๐๐  บาท
              ๖. บุคคลหรือนิติบุคคลที่เข้าเป็นคู่สัญญา ต้องไม่อยู่ในฐานะเป็นผู้ไม่แสดงบัญชีรายรับ รายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
             ๗.บุคคลหรือนิติบุคคลที่เข้าเป็นคู่สัญญากับหน่วยงานของรัฐ ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ 
             ๘. คู่สัญญาต้องรับจ่ายเงินผ่านบัญชีเงินฝากธนาคารเว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเงินเป็นเงินสดก็ได้ (คุณสมบัติข้อ ๖ – ๘ ใช้บังคับเฉพาะโครงการที่มีมูลค่า  ๕๐๐,๐๐๐  บาทขึ้นไป )
-/กำหนดดู…

                                                               -๒-
              
กำหนดดูสถานที่ก่อสร้าง ในวันที่   ๑๒   ธันวาคม   ๒๕๕๗  ระหว่างเวลา  ๑๐.๐๐ น . ถึง ๑๒.๐๐ น.โดยออกเดินทางพร้อมกัน  ณ ที่ทำการองค์การบริหารส่วนตำบลควนพัง และกำหนดรับฟังคำชี้แจงรายละเอียดเพิ่มเติมในเวลาเดียวกัน ณ  สถานที่ก่อสร้าง ผู้ไม่มาดูสถานที่ก่อสร้างตามที่กำหนดถือว่ารู้สถานที่ดีอยู่แล้วจะมาเรียกร้องสิทธิกับองค์การบริหารส่วนตำบลควนพังภายหลังมิได้ 
กำหนดยื่นซองสอบราคา  โดยยื่นซองในระหว่างวันที่ ๑๑  ธันวาคม  ๒๕๕๗ – ๒๔  ธันวาคม ๒๕๕๗  ตั้งแต่เวลา ๐๘.๓๐ - ๑๖.๓๐ น. ในวันและเวลาราชการ ยื่นซองสอบราคา   ณ  ส่วนการคลังองค์การบริหารส่วนตำบลควนพัง และในวันที่  ๒๕  ธันวาคม ๒๕๕๗  ตั้งแต่เวลา  ๐๘.๓๐ น. – ๑๖.๓๐ น. ยื่นซองสอบราคา ณ ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ (สำนักงานท้องถิ่นอำเภอร่อนพิบูลย์)  ในกรณีที่ผู้เสนอราคาไม่สามารถยื่นซองสอบราคาด้วยตนเองได้ ให้ผู้เสนอราคาส่งเอกสาร
เสนอราคาทางไปรษณีย์ให้ถึงองค์การบริหารส่วนตำบลควนพังก่อนพ้นกำหนดยื่นซองสอบราคา   ทั้งนี้องค์การบริหารส่วนตำบลควนพังจะถือวันและเวลาที่องค์การบริหารส่วนตำบลควนพังได้รับซองจากไปรษณีย์เป็นเวลารับซอง
กำหนดเปิดซองสอบราคา ในวันที่  ๒๖  ธันวาคม   ๒๕๕๗  ตั้งแต่เวลา ๑๓.๐๐ น. เป็นต้นไป ณ ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ(สำนักงานท้องถิ่นอำเภอร่อนพิบูลย์)  
    
ผู้สนใจติดต่อขอซื้อเอกสารในราคาชุดละ ๑,๕๐๐  บาท ได้ที่องค์การบริหารส่วนตำบลควนพัง ระหว่างวันที่   ๑๑  ธันวาคม   ๒๕๕๗    ถึงวันที่  ๒๔   ธันวาคม    ๒๕๕๗  ตั้งแต่เวลา ๐๘.๓๐ – ๑๖.๓๐ น. ในวันเวลาราชการ  และสามารถดูรายละเอียดเพิ่มเติมได้ที่ เว็บไซต์กรมบัญชีกลาง    www.gprocurement.go.th     และเว็บไซต์  ขององค์การบริหารส่วนตำบลควนพัง www.khuanpang.go.th หรือสอบถามทางโทรศัพท์หมายเลข ๐๗๕-๗๕๙๒๘๔
ประกาศ ณ วันที่   ๑๑   เดือน  ธันวาคม  พ.ศ. ๒๕๕๗
                                            (ลงชื่อ)         นุกุล    ธานีรัตน์    
                                  (นายนุกุล    ธานีรัตน์)

       นายกองค์การบริหารส่วนตำบลควนพัง
